समालखा
समालखा विधानसभा पानीपत जिले के अंतर्गत आती है। समालखा दिल्ली से चंड़ीगढ़ की तरफ जाते हुए करीब 70 किलोमीटर के करीब है। समालखा कस्बा उद्योग के लिए जाना जाता है। यह लोहे की चारा काटने की मशीनों (गंडासा) के लिए प्रसिद्ध है। विश्व की प्रसिद्ध नेस्ले कंपनी( Nestle Plant) का प्लांट भी यहां मौजूद है। 2014 और 2019 में कांग्रेस पार्टी से धर्मसिंह छौकर विधायक बने हैं।
परवाणू
परवाणू चंडीगढ़-शिमला मार्ग पर स्थित है। चंडीगढ़ से इसकी दूरी लगभग ३५ किमी, पंचकूला से २० किमी है। कसौली के लिये यहां से एक अलग रास्ता भी है, जिससे बिना धर्मपुर की तरफ जाए कसौली पंहुच सकते हैं। विश्व धरोहर कालका शिमला रेलवे भी यहाँ से निकलता है। रेलवे स्टेशन का नाम टकसाल है।